**MKEH-51**

**A Magyar Kereskedelmi Engedélyezési Hivatal Közleménye**

**kijelölt szervezeteknek**

− a megfelelőségértékelő szervezetek tevékenységéről szóló 2009. évi CXXXIII. törvény szerinti −

**közzétételéről**

Az iparügyekért felelős miniszter szabályozási feladatkörébe tartozó forgalmazási követelmények tekintetében eljáró megfelelőségértékelő szervezetek kijelölésének, valamint a kijelölt szervezetek tevékenységének különös szabályairól szóló 5/2010. (I. 14.) NFGM rendelet szerinti eljárásban, a megfelelőségértékelő szervezetek kijelöléséről, valamint a kijelölt szervezetek tevékenységének részletes szabályairól szóló 315/2009. (XII. 28.) Korm. rendelet 15. § *a)* pontja alapján az

**ÉMI Építésügyi Minőségellenőrző Innovációs Nonprofit**

**Korlátolt Felelősségű Társaság**

**(2000 Szentendre, Dózsa György út 26.)**

az **MKEH-PMFH-93-6/2016/K** számúhatározatban foglaltak értelmében – az építési termékbe történő betervezésnek és beépítésének, ennek során a teljesítmény igazolásának részletes szabályairól szóló – 275/2013. (VII. 16.) Korm. rendelet szerinti ­ ***építési termékek teljesítmény állandóságának értékelése és ellenőrzése*** tevékenység folytatására ***2016. május 12.*** napjától jogosultságot szerzett az alábbi tevékenység és műszaki terület tekintetében:

|  |  |  |
| --- | --- | --- |
| **Termékcsalád, termék/ tervezett felhasználás** | **TÁÉE rendszere\*** | **Műszaki specifikáció** |
| **Transzportbeton** | ÜGYE\*\* Tanúsító Szervezet  (2+. rendszer) | MSZ 4798:2016 |
| **Cementek, építőipari mész más hidraulikus kötőanyagok**  Különleges cementek:   * Szulfátálló cement   (Beton, vakolat, habarcs és más építési keverék készítéséhez és építési termékek gyártására) | Terméktanúsító Szervezet  (1+. rendszer) | MSZ 4737-1:2013 |

**\*** TÁÉE rendszere: A termékek teljesítmény állandóságának értékelésére és ellenőrzésére szolgáló rendszer.

\*\* Üzemi gyártásellenőrzést tanúsító szervezet

A fenti határozat jogerőre emelkedésének időpontja: 2016. május 27.

Az engedély ***2019.november 17-ig*** érvényes.